Աբաշևյան մշակույթ

Աբաշևյան մշակույթ, ուշ բրոնզի դարի (մ.թ.ա. երկրորդ հազարամյակի 2-րդ կես) ցեղերի մշակույթ Միջին Պովոլժիեում և Հարավային Մերձուրալում։ Աբաշևյան մշակույթի դամբարանաբլուրներն առաջին անգամ պեղվել են 1925-ին, Աբաշևո գյուղի (Չուվաշիա) մոտ։ Հայտնաբերվել են երկրաչափական զարդանախշերով կավամաններ, պղնձե և արծաթե զարդեր, զանազան գործիքներ, որոնք զարգացած որսորդության, ձկնորսության և անասնապահության ակնառու վկայություններն են։ Աբաշևյան մշակույթի բնակավայրեր պահպանվել են միայն Մերձուրալում։

Հնդեվրոպացիներ
Եվրոպայի հնագիտական մշակույթներ
Բաշկորտոստանի պատմություն
Ասիայի հնագիտական մշակույթներ
Բրոնզի դարի Եվրոպա
Բրոնզի դարի Ասիա
Նախնադարյան Ռուսաստան
Չուվաշիայի պատմություն